stanford-oval/wikipedia huggingface dataset:
הבחירות לרשויות המקומיות בישראל (2003)
מערכת הבחירות ביישובים השונים > אום אל-פאחם

המועמד האשם מחאג'נה (75.06%) גבר על המועמד סעיד אגבאריה (24.94%) ואחרי שהמועמד יוסף מחאמיד פרש יחד עם רשימתו. בנוסף, רשימותיהם של שני המתמודדים לא עברו את אחוז החסימה.
הרכב מועצת העיר:
אלקותלה אלאסלאמיה- 11 מנדטים
אלתחאלוף אלווטני אל בלדי- 4 מנדטים
רשימות אלאימאן (האשם מחאג'נה), בל"ד (סעיד אגבאריה) לא עברו את אחוז החסימה.  רשימות אום אל-פאחם אל מוסתקבל ותחאלף אלמוסתקלין (יוסף מחאמיד) פרשו מהתמודדות וקיבלו 0 קולות.
מערכת הבחירות ביישובים השונים > אופקים

ראש העיר המכהן, יאיר חזן (40.37%) שהתמודד ברשימה עצמאית (בתמיכת הליכוד) הפסיד ליו"ר הליכוד בעיר, אבי אסרף (43.06%). בנוסף התמודד עוד מועמד, יעקב עבאדה (16.58%). במועצת העיר הרשימה שזכתה להכי הרבה קולות הייתה רשימת הקהילה התורנית (דגל התורה) לעומת רשימתו של יאיר חזן (שירדה מהשנייה בגודלה לשלישית בגודלה) ולעומת רשימת הליכוד (שזכתה למנדט בודד והייתה הרשימה השישית בגודלה). רשימתו של המועמד יעקב עבאדה לא עברה את אחוז החסימה וזכתה להכי מעט קולות.
הרכב מועצת העיר:
הקהילה התורנית- למען אחי (דגל התורה)- 2 מנדטים
אופקים ביתנו- 2 מנדטים
אופקים בתנופה בראשות יאיר חזן- 2 מנדטים
ש"ס- 2 מנדטים
אופקים אחרת- מנדט אחד
הליכוד בראשות אבי אסרף- מנדט אחד
מפד"ל- מנדט אחד
קהילה- מנדט אחד
יחד- מנדט אחד
הרשימות אור באופק, מהפך, אופק חדש ושילוב (יעקב עבאדה) לא עברו את אחוז החסימה.
מערכת הבחירות ביישובים השונים > אורנית

לראשונה התקיימו בחירות גם במספר יישובים ביהודה ושומרון וביניהם גם אורנית.
צבי מה-יפית (45.23%) זכה בבחירות לראשות העיר לאחר קרב צמוד עם דב רוזן (44.40%) שהוכרע ב-20 קולות בלבד. בנוסף התמודדו גם שמעון אדרי (6.47%) ורוני שמר (3.90%).
הרכב מועצת העיר:
אורנית מה-יפית (צבי מה-יפית)- 4 מנדטים
רשימת דב רוזן- 4 מנדטים
רשימת אדרי שמעון- מנדט אחד
רשימת יחד (רוני שמר) לא עברה את אחוז החסימה.
מערכת הבחירות ביישובים השונים > אזור

ראש העיר המכהן, אמנון זך (48.51%) זכה שוב בבחירות לראשות העיר לאחר שקיבל תמיכה רחבה ממפלגות השמאל בארץ ומהרשימה החרדית בעיר. מולו התמודדו יו"ר הליכוד בעיר, אוריאל תנעמי (25.03%), ציון חוה (14.73%) ונבון קצב (11.73%).
הרכב מועצת העיר:
העבודה-עם אחד- מרצ (אמנון זך)- 4 מנדטים
הליכוד (אוריאל תנעמי)- 3 מנדטים
אזור שלנו (ציון חוה)- מנדט אחד
חזית דתית מאוחדת (ש"ס-מפד"ל)- מנדט אחד
אלטרנטיבה (נבון קצב)- מנדט אחד
יהדות עם נשמה (יהדות התורה)- מנדט אחד
מערכת הבחירות ביישובים השונים > אליכין

ראש העיר המכהן ויו"ר "אליכין עצמאית", גדעון חממי (54.52%) ניצח את המועמד השני, יו"ר הליכוד בעיר, זרח יהודה (45.48%) ולאחר שהמועמד דוד חממי פרש מהתמודדות לראשות העיר.
הרכב מועצת העיר:
אליכין עצמאית- 2 מנדטים
המפד"ל- 2 מנדטים
ש"ס- מנדט אחד
הליכוד- מנדט אחד
שינוי- מנדט אחד
רשימת יחד (דוד חממי) לא עברה את אחוז החסימה.
מערכת הבחירות ביישובים השונים > באר יעקב

מועמד הליכוד, ניסים גוזלן (66.67%) ניצח בבחירות לראשות העיר. מולו התמודדו יוסף אומיד מרשימת "יש דרך אחרת" (32.66%) ויו"ר החזית החרדית, אברהם בוסקילה (0.67%).
הרכב מועצת העיר:
הליכוד- 4 מנדטים
חזית חרדית (ש"ס-אגודת ישראל)- 2 מנדטים
המפד"ל- 2 מנדטים
יש דרך אחרת- מנדט אחד
מערכת הבחירות ביישובים השונים > באר שבע

ראש העירייה המכהן יעקב טרנר זכה לכהונה נוספת לאחר שקיבל כ-48% מהקולות. יריביו העיקריים היו אנדריי אוזן מרשימת הליכוד (16.7%) וצבי פוגל מרשימת באר שבע בראש (15.4%). בבחירות למועצה זכתה רשימתו של טרנר ב-4 מנדטים, רשימתו של פוגל ב-2 מנדטים ורשימת הליכוד של אוזן ב-2 מנדטים. הדתיים שרצו במשותף קיבלו 4 מנדטים, "באר שבע ביתנו" זכתה ב-3 מנדטים ושלוש רשימות קטנות זכו כל אחד במנדט אחד. רשימתו של רוביק דנילוביץ', (שכיום מכהן כראש העירייה) זכתה להישג מכובד כאשר קיבלה 7 מנדטים.
עוד התמודדו לראשות העיר: יו"ר באר שבע ביתנו, משה בורוכוב (7.91%), חבר המועצה זכריה אוהב שלום (5.11%), יוסף שכטמן (3.51%) ויעל מגן (2.82%).
הרכב מועצת העיר:
קדימה באר שבע בראשות רוביק דנילוביץ'- 7 מנדטים
באר שבע אחת בראשות יעקב טרנר- 4 מנדטים (בתמיכת מפלגת העבודה)
האיחוד הדתי (ש"ס-מפד"ל- יהדות התורה)- 4 מנדטים
באר שבע ביתנו (משה בורוכוב)- 3 מנדטים
הליכוד (אנדריי אוזן)- 2 מנדטים
באר שבע בראש- שינוי בראשות צביקה פוגל- 2 מנדטים
באר שבע שלנו- מנדט אחד
נתיב הדרום (זכריה אוהב שלום)- מנדט אחד
צעד לעתיד- מנדט אחד
הרשימות אלטרנטיבה (יוסף שכטמן), חידוש (יעל מגן), מחנה הצדק (מרצ), שח"ר, התקווה החדשה ונחל 2003 לא עברו את אחוז החסימה.
מערכת הבחירות ביישובים השונים > בני עי"ש

ראש העיר המכהן, מרק בסין (60.92%) זכה בבחירות לראשות העיר והמשיך לכהונה שנייה. מולו התמודדו יצחק בן יצחק מהליכוד (24.16%) ובוריס גורמן (14.91%).
הרכב מועצת העיר:
ביתנו האחד בני עי"ש (ישראל ביתנו) (מרק בסין)- 5 מנדטים
הליכוד (יצחק בן יצחק)- 2 מנדטים
קידום (בוריס גורמן)- מנדט אחד
ש"ס- מנדט אחד
מערכת הבחירות ביישובים השונים > גבעתיים

ראש העיר המכהן מאז 1993, אפרים (אפי) שטנצלר (55.88%) נבחר לקדנציה נוספת בעיר (ממנה פרש ב-2006). מולו התמודדו יוסף זרזבסקי (23.64%) וטליה ארגמן (20.48%).
הרכב מועצת העיר:
העבודה בראשות אפי שטנצלר- 5 מנדטים
הליכוד בראשות טליה ארגמן- 3 מנדטים
מאמינים בגבעתיים (המפד"ל)- 2 מנדטים
יהיה טוב בגבעתיים (יוסף זרזבסקי)- 2 מנדטים
גבעתיים נטו- 2 מנדטים
שינוי- מנדט אחד
מרצ- מנדט אחד
צעירי גבעתיים- מנדט אחד
מערכת הבחירות ביישובים השונים > גדרה

אלוף-משנה במילואים ירון יצחק בן-נון מסיעת כיוון חדש ניצח עם כ-50% מקולות הבוחרים את יריבו מהליכוד, יואל גמליאל.
הרכב מועצת המושבה:
כיוון חדש - 3 מנדטים
הליכוד - 3 מנדטים
גדרה אחת - 2 מנדטים
מפד"ל - מנדט אחד
ההתאחדות הספרדית העולמית - מנדט אחד
תנופה - מנדט אחד
מערכת הבחירות ביישובים השונים > הרצליה

ראש העירייה המכהנת יעל גרמן ניצחה בסיבוב הראשון עם כ-56% מקולות הבוחרים. המועמד המרכזי מולה היה יהודה אוריאלי שקיבל 23% מההצבעות. עוד התמודדו: דניאל פלטי (5.49%), אורית רשפי (5.03%), עוזי לב צור (5.01%), הראל ניסנוב (3.62%) ויוסי גבעתי (1.56%).
הרכב מועצת העיר:
הרצליה שלנו בראשות יעל גרמן – 6 מנדטים (נתמכה על ידי מרצ)
מפד"ל-יהדות התורה – 2 מנדטים
מערב הרצליה- 2 מנדטים
להרצליה מגיע יותר בראשות יהודה אריאלי- 2 מנדטים
ש"ס- 2 מנדטים
הזריחה והירוקים- מנדט אחד
העבודה המתחדשת- מנדט אחד
שינוי- מנדט אחד
הליכוד (עוזי לב צור)- מנדט אחד
עתיד- מנדט אחד
הרשימות ועדי הורים בהרצליה (הראל ניסנוב), הרצליה למען תושביה, הרצליה חוזרת להוביל (דניאל פלטי), אורית רשפי לראשות עיריית הרצליה ורשימת "גבעתי היתרון בניסיון" לא עברו את אחוז החסימה.
מערכת הבחירות ביישובים השונים > חולון

ראש העיר המכהן ומועמד מפלגת העבודה, מוטי ששון (58.54%) נבחר לקדנציה נוספת בעיר לאחר שניצח את מועמד הליכוד יואל ישורון (41.46%)
הרכב מועצת העיר:
אמת בראשות מוטי ששון– 7 מנדטים
ש"ס – 5 מנדטים
הליכוד (יואל ישורון) – 4 מנדטים
חולון ביתנו – 2 מנדטים
שינוי – 2 מנדטים
רשימת עמוס ירושלמי- מנדט אחד
מרצ- מנדט אחד
הירוקים- מנדט אחד
המפד"ל- מנדט אחד
המחנה החברתי- מנדט אחד (נתמכה על ידי עם אחד)
רשימת חולון בראשות משה רום (ראש העיר בין השנים 1989-1993) לא עברה את אחוז החסימה.
מערכת הבחירות ביישובים השונים > חיפה

בחיפה נבחר מועמד שינוי יונה יהב, עם כ-51.8% מההצבעות. יהב היה לראש העיר הראשון שנולד בחיפה ושאינו מטעם מפלגת העבודה. מולו התחרה מועמד הליכוד שמואל ארד שגרף 42% מהקולות, המועמד החרדי יהודה אריה בליטנטל (כ-3%) ושמעון אוחיון (כ-1.5%).
הרכב מועצת העיר:
חיפה שלנו – 6 מנדטים (נתמכה על ידי מפלגת שינוי)
ליכוד-עם אחד – 5 מנדטים
התושב בעדיפות ראשונה – סיעת הצעירים, הגמלאים והנשים (מפלגת העבודה) – 3 מנדטים
חד"ש – 2 מנדטים
מפד"ל – 2 מנדטים
ש"ס – 2 מנדטים
יחד – 2 מנדטים (יוצאי ישראל בעלייה)
חיפה ביתנו - 2
קריית חיים נטו (בראשות אליעזר קולס) – 2
יהדות התורה (יהודה אריה בליטנטל) – 1
מרצ- חיפה שבלב- דור שלום – מימד – 1
הקשת החיפאית הירוקה – 1
בל"ד – 1
אזרחי העיר – 1
הרשימות אלטלנה (שמעון אוחיון), הירוקים, אור לשכונות ו"פוש" לא עברו את אחוז החסימה.
מערכת הבחירות ביישובים השונים > טבריה

לאחר שראש העיר בנימין קריתי הודיעה כי לא יתמודד לכהונה שנייה, החליט סגנו יוסף בן-דוד להתמודד מול הקבלן זוהר עובד. עובד ניצח ונבחר לראשות העירייה.
מערכת הבחירות ביישובים השונים > ירושלים

בבחירות לראשות העיר המועמדים המרכזיים היו המועמד החרדי מטעם יהדות התורה אורי לופוליאנסקי והמועמד החילוני ניר ברקת מטעם סיעת "ירושלים תצליח". בסופו של דבר לופוליאנסקי זכה בכ-99,000 קולות (51%) לעומת 74,500 (42.7%) שהצביעו לברקת. מועמדים שוליים יותר היו יגאל עמדי מהליכוד, לריסה גרשטיין מישראל ביתנו ורוני אלוני. מועמדים אלו קיבלו כאחוזים בודדים של תמיכה.
המועצה הנבחרת:
יהדות התורה – 9
ירושלים תצליח – 6
ש"ס – 5
המפד"ל – 4
מרצ – 3
שינוי – 2
הליכוד – 2
רשימות העבודה ועם אחד לא עברו את אחוז החסימה.
מערכת הבחירות ביישובים השונים > כפר ורדים

רון מוסקוביץ' (54.47%) מרשימת רם בתנופה גבר על שני המועמדים האחרים, חנן חן (35.53%) וראובן מלאך (10%).
הרכב מועצת העיר:
רם בתנופה (רון מוסקוביץ')- 4 מנדטים
תומ"ר- תושבים מרוצים- 3 מנדטים
יחד (חנן חן)- 2 מנדטים
רשימת יותר (ראובן מלאך) לא עברה את אחוז החסימה.
מערכת הבחירות ביישובים השונים > כפר יונה

ראש המועצה המקומית מאז 1977, אפי דרעי (42.11%) גבר על ששת המועמדים האחרים שהתמודדו מולו וזכה בבחירות לראשות העיר. מול דרעי התמודדו: ישראלה רוזן (21.40%), יצחק דב (18.42%), אבישי ברעם (10.88%), רפאל אליה (2.96%), חיים מור (2.83%) ואהרון חלפון (1.39%).
הרכב מועצת העיר:
כפר יונה אחת בראשות אפי דרעי- 3 מנדטים
בראשות אבי בן סימון (ע)- 2 מנדטים
רשימה מקומית בראשות ישראלה רוזן- 2 מנדטים
שינוי (אבישי ברעם)- מנדט אחד
דרך חדשה (יצחק דב)- מנדט אחד
ש"ס- מנדט אחד
התנועה לרווחת התושבים- מנדט אחד
רשימות המפד"ל, חיים חדשים בכפר (חיים מור, בתמיכת עם אחד), הליכוד (אהרון חלפון) והאיחוד הלאומי (רפאל אליה).
מערכת הבחירות ביישובים השונים > מגדל העמק

ראש העיר המכהן ויו"ר הליכוד, אליהו ברדה (57.54%) זכה והמשיך לכהונה נוספת. מולו התמודדו גולן משעלי משינוי (22.48%), עמוס גלם מ"יחד- עם אחד" (16.59%) ואליעזר סעדה ממפלגת העבודה (3.39%).
הרכב מועצת העיר:
מגדל העמק ביתנו- 3 מנדטים
ש"ס- 3 מנדטים
המפד"ל- 2 מנדטים
הליכוד (אליהו ברדה)- 2 מנדטים
שינוי- למען הדור (גולן משעלי)- 2 מנדטים
יחד- עם אחד (עמוס גלם)- 2 מנדטים
עוז- מנדט אחד
הרשימות העבודה (אליעזר סעדה), תנועת חי, וביחד חילונים דתיים לא עברו את אחוז החסימה.
מערכת הבחירות ביישובים השונים > מעלות תרשיחא

ראש העיר המכהן מאז 1976, שלמה בוחבוט (59.61%) ניצח את דן צייזלר (25.35%) ואת ליאור לסרי (15.04%) בבחירות על ראשות העיר.
הרכב מועצת העיר:
מעלות תרשיחא שלנו בראשות שלמה בוחבוט- 5 מנדטים
יחד- 2 מנדטים
חזית דתית מעלות (מפד"ל-ש"ס)- 2 מנדטים
בל"ד- 2 מנדטים
מעלות ביתנו- 2 מנדטים
תנופה (דן צייזלר)- מנדט אחד
הרשימות אלטרנטיבה (ליאור לסרי), אחווה ושיתוף, התנועה לשינוי ושיקום, תרשיחא אלמוסתקבל, שינוי-תפנית במעלות תרשיחא ומד"ע לא עברו את אחוז החסימה.
מערכת הבחירות ביישובים השונים > נהריה

ראש העיר המכהן מאז 1989, ז'קי סבג (45.74%) נוצח על ידי רון פרומר (53.06%). בנוסף התמודד על ראשות העיר גם איל אלי (1.21%). ב-2005 פסק בית המשפט המחוזי בחיפה על בחירות חוזרות, לאחר שנקבע שההסכמים של פרומר עם כמה מהסיעות טרום הבחירות היו בלתי חוקיים.
הרכב מועצת העיר:
נהריה נטו בראשות רון פרומר- 6 מנדטים
נהריה 1 בראשות ז'קי סבג- 5 מנדטים
שינוי לנהריה- מנדט אחד
הליכוד- מנדט אחד
אור- מנדט אחד (בתמיכת דגל התורה)
נהריה שלנו- מנדט אחד
צל"ש- מנדט אחד
ש"ס- מנדט אחד
הרשימות יד לנהריה ויחד נהריה שבלב (איל אלי) לא עברו את אחוז החסימה.
מערכת הבחירות ביישובים השונים > נצרת עילית

ראש העיר המכהן, מנחם אריאב (48.02%) זכה לכהונה נוספת, שביעית במספר. מולו התמודדו רונן פלוט (38.37%), נסים אקוקה (13.61%) והמתמודד ראיד גטאס פרש מהתמודדות.
הרכב מועצת העיר:
נצרת עילית אחת בראשות מנחם אריאב- 5 מנדטים (בתמיכת מפלגת העבודה)
הליכוד (רונן פלוט)- 5 מנדטים
האיחוד הלאומי-ישראל ביתנו (בראשות ליה שמטוב)- 3 מנדטים
לעיר שלי באהבה בראשות ניסים אקוקה- 2 מנדטים
שינוי- מנדט אחד
בסד ביחד- מנדט אחד
הרשימות נצרת עילית מאוחדת, ביחד, סיעת דו-קיום, שותפות, ש"ס וסיעת אלעדלה לא עברו את אחוז החסימה.
מערכת הבחירות ביישובים השונים > נשר

ראש העיר המכהן ויו"ר הליכוד, דוד עמר (70.23%) ניצח את המועמד אברהם בינמו (29.77%) בבחירות לראשות העיר. כל הרשימות שהתמודדו על מושב במועצת העיר עברו את אחוז החסימה ונכנסו למועצת העיר.
הרכב מועצת העיר:
הליכוד (דוד עמר)- 3 מנדטים
ירוקים למען נשר (אברהם בינמו)- 3 מנדטים
נשר פלוס- מנדט אחד
שינוי- מנדט אחד
חזית דתית לאומית (המפד"ל- יהדות התורה)- מנדט אחד
נשר ביתנו- מנדט אחד
ש"ס- מנדט אחד
עלייה תקוותנו- מנדט אחד (בתמיכת עם אחד)
נשר אחת- מנדט אחד (בתמיכת מפלגת העבודה)
מערכת הבחירות ביישובים השונים > סביון

ראש העיר המכהן, רוממיה הלוי-סגל (82.14%) ניצח בפער גדול את המתמודדת שמולו, ראש המועצה לשעבר, מרשה כספי (17.86%). ראש המועצה המכהן נכון לשנת 2023, מוטי לנדאו נבחר לראשונה כחבר מועצה בבחירות אלה (מטעם סיעת תנופה).
הרכב מועצת העיר:
סביון שלנו (רוממיה הלוי-סגל)- 3 מנדטים
עתיד (מושיק ליפץ)- 2 מנדטים
תנופה- 2 מנדטים
יש איחוד- מנדט אחד
נאמני סביון (מרשה כספי)- מנדט אחד
כל הרשימות שהתמודדו עברו את אחוז החסימה.
מערכת הבחירות ביישובים השונים > עכו

לאחר שראש העיר המכהן באותה תקופה, שמריהו בירן החליט לא להתמודד, נרשמו להתמודדות על ראשות העיר 6 מועמדים. 3 מהם פרשו עוד לפני יום הבחירות (ישראל בן עזרא, זאב נוימן ואשר סרגה). ביום הבחירות ראש העיר כיום, שמעון לנקרי (47.10%) ניצח בהפרש זעום של כ-100 קולות את משה דוידוביץ' (46.56%). עוד התמודד אהרן לחיאני (6.33%).
הרכב מועצת העיר:
זה הסיכוי לשינוי (שמעון לנקרי)- 3 מנדטים
עכו החדשה בראשות זאב נוימן- 2 מנדטים
אלמוסתקבל- 2 מנדטים
אלופאק אל עבאי- 2 מנדטים
ש"ס- 2 מנדטים
העבודה (משה דוידוביץ')- 2 מנדטים
האיחוד העכואי- מנדט אחד
תקוותינו- מנדט אחד
יעד (אהרן לחיאני)- מנדט אחד
האיחוד הדתי- תקומה לעכו- מנדט אחד
הרשימות הליכוד, נץ (ישראל בן עזרא), צל"ש- צעירים למען שינוי, המפד"ל ועתיד לעכו לא עברו את אחוז החסימה.
מערכת הבחירות ביישובים השונים > פרדסיה

ראש העיר מאז 1972, יצחק ימיני (79.63) ניצח את המתמודד משה אודיז (20.37%). בנוסף, כל הרשימות שהתמודד על מושב במועצה עברו את אחוז החסימה וזכו למנדט אחד לפחות.
הרכב מועצת העיר:
הרשימה המקומית למען פרדסיה אחת (יצחק ימיני)- 4 מנדטים
עתיד- 2 מנדטים
המפד"ל- מנדט אחד
הליכוד (משה אודיז)- מנדט אחד
מסורת- מנדט אחד
מערכת הבחירות ביישובים השונים > פתח תקווה

ראש העיר המכהן יצחק אוחיון נבחר לאחר שזכה ב-60.90% מקולות הבוחרים. למקום השני הגיע מועמד הליכוד, רפי דהן (17.69%). עוד התמודדו: יעקב פלהיימר (15.82%) ושרה אורן (5.59%).
מועצת העיר:
שיא לפתח תקווה (שינוי, הירוקים ומפלגת העבודה) בראשות אורי אהד – 5 מנדטים
פתח תקווה אחת בראשות איציק אוחיון – 4 מנדטים
ש"ס בראשות סיני גלבוע – 3 מנדטים
מפד"ל בראשות פלטיאל איזנטל – 3 מנדטים
הליכוד בראשות רפי דהן – 2 מנדטים
ישראל ביתנו בראשות גנאדי בורשובסקי – 2 מנדטים
יחד שבטי ישראל (ישי) בראשות בני זהבי והרב אברהם סבג – 2 מנדטים
יהדות התורה המאוחדת – אגודת ישראל – דגל התורה בראשות שלמה אריה קורלנסקי – מנדט אחד
עיר חופשית-מרצ בראשות שרה אורן - מנדט אחד
עם אחד בראשות שרה הפטל – מנדט אחד
התושב במרכז בראשות יעקב פלהיימר – מנדט אחד
הרשימות קול התושבים, סיעה עצמאית, למען פתח תקווה, 12 המתנדבים, למען עתיד והתנועה לפורום השכונות לא עברו את אחוז החסימה.
מערכת הבחירות ביישובים השונים > קריית מלאכי

ראש העיר המכהן, ליאור קצב (13.29%) הפסיד למוטי מלכה (58.39%). עוד התמודדו: יוסי סולימני (11.10%), חיים ויצמן (10.22%) ואברהם (בבר) אזולאי (7%).
הרכב מועצת העיר:
הליכוד- חב"ד (מוטי מלכה)- 3 מנדטים
אחדות ישראל- 2 מנדטים
התקווה למועצת העיר- 2 מנדטים
נאמני הקריה- 2 מנדטים
ש"ס- 2 מנדטים
עם אחד (אברהם אזולאי)- מנדט אחד
העבודה (יוסי סולימני)- מנדט אחד
הרשימות קריית מלאכי אחרת (חיים ויצמן), קריית מלאכי אחת-המפד"ל (ליאור קצב), מגן הקריה והמהפך לא עברו את אחוז החסימה.
מערכת הבחירות ביישובים השונים > קריית עקרון

ראש העיר המכהן, אריק חדד (45.48%) הפסיד לשולי סולימאן מהליכוד (54.52%).
הרכב מועצת העיר:
עקרון אחת בראשות אריק חדד- 3 מנדטים (בתמיכת מפלגת העבודה)
הליכוד (שולי סולימאן)- 2 מנדטים
עתיד לקריית עקרון- 2 מנדטים
ש"ס- מנדט אחד
המפד"ל- מנדט אחד
כל הרשימות שהתמודדו עברו את אחוז החסימה.
מערכת הבחירות ביישובים השונים > ראש פינה

ראש המועצה המכהן מאז שנת 2000, אביהוד רסקי (76.64%) נבחר לכהונה נוספת לאחר זכה במרבית קולות הבוחרים. מולו התמודדו ראש המועצה המכהן (נכון לשנת 2021) מוטי חטיאל (17.43%) ועוזי בלום (5.93%).
הרכב מועצת העיר:
ראש פינה אחת (אביהוד רסקי)- 4 מנדטים
גיא אוני (מוטי חטיאל)- 2 מנדטים
נשות ראש פינה- מנדט אחד
רשימת יחד (עוזי בלום) לא עברה את אחוז החסימה.
מערכת הבחירות ביישובים השונים > תל אביב-יפו

ראש העיר המכהן רון חולדאי נבחר לכהונה נוספת לאחר שזכה ב-63% מהקולות.
הרכב מועצת העיר:
כח לגמלאים – 6 מנדטים
מרצ תל אביב-יפו – 5 מנדטים
תל אביב אחת – 4 מנדטים
הירוקים – 4 מנדטים
הליכוד – 3 מנדטים
ש"ס – 3 מנדטים
יהדות התורה ואלי אמינוב – 2 מנדטים
שינוי – 2 מנדטים
המפד"ל – מנדט אחד
זכות הציבור לדעת – מנדט אחד
לאחר הבחירות כל הסיעות הצטרפו לקואליציה של חולדאי, מלבד שינוי ו"זכות הציבור לדעת".
ולדימיר וויבודסקי

| --- | --- |

וואודסקי בשנת 2011
 לידה:  4 ביוני 1966 מוסקבה, ברה"מ 
 פטירה:  30 בספטמבר 2017 (בגיל 51) פרינסטון, ניו ג'רזי, ארצות הברית 
 ענף מדעי:  מתמטיקה
 מקום קבורה:  בית העלמין של חימקי 
 מקום לימודים:  אוניברסיטת הרווארד  הפקולטה למכניקה ולמתמטיקה של אוניברסיטת מוסקבה  אוניברסיטת מוסקבה 
 מנחה לדוקטורט:  דוד קשדן 
 מוסדות:  המכון למחקר מתקדם 
 תלמידי דוקטורט:  Simone Borghesi, Alexander Vishik 
 פרסים והוקרה:  מדליית פילדס (2002) 
 תרומות עיקריות
 הוכחת השערת בלוך-קאטו
 
ולדימיר אלכסנדרביץ' וויבודסקי (ברוסית: Влади́мир Алекса́ндрович Воево́дский;‏ 4 ביוני 1966 - 30 בספטמבר 2017) היה מתמטיקאי רוסי, מגדולי חוקרי האלגברה המודרניים. הוא עבד במספר תחומים באלגברה, בהם תורת הקוהומולוגיה ותורת ההומוטופיה של יריעות אלגבריות. הוא נודע בשל הוכחתו את ה-Norm residue isomorphism theorem, שהייתה ידועה עד אז כהשערת בלוך-קאטו. בשנת 2002 מחקרו בתחום זה זיכה אותו במדליית פילדס.
קורות חייו

ולדימיר וויבודסקי נולד ב-1966. אביו אלכסנדר עמד בראש מעבדה למחקר גרעיני באקדמיה הרוסית למדעים, ואמו, טטיאנה, הייתה כימאית. וויבודסקי למד באוניברסיטת מוסקבה, אך נשר מלימודיו מבלי לסיים את התואר הראשון. כתלמיד שנה א' למד צרפתית באופן עצמאי על מנת לקרוא את מאמרו של אלכסנדר גרותנדיק, "Esquisse d'un Programme" (אנ') ("סקיצה לתוכנית") ובהמשך חייו המשיך לחקור באותם נושאים. הוא המשיך ללמוד מתמטיקה בכוחות עצמו ובשיתוף פעולה עם מיכאיל קפרנוב פרסם מספר מאמרים. לאור הפרסומים הוא הוזמן להיות תלמיד לדוקטורט באוניברסיטת הרווארד אף שמעולם לא פנה באופן רשמי ולא היה בעל תואר ראשון. בשנת 1992 קיבל תואר דוקטור מאוניברסיטת הרווארד, בהנחייתו של דוד קשדן.
ב-1998 הרצה במליאת הקונגרס הבין-לאומי של המתמטיקאים שנערך בברלין.
בשנת 2002 מונה לפרופסור במכון למחקר מתקדם שבפרינסטון, ניו ג'רזי
באפריל 2016 הוענק לו תואר דוקטור לשם כבוד מאוניברסיטת גטבורג השוודית.
הוא נפטר ממפרצת ב-30 בספטמבר 2017 בביתו שבפרינסטון. הותיר אחריו שתי בנות.
תרומתו למתמטיקה

וויבודסקי עסק לאורך חייו בתחומי מחקר שונים באלגברה. יחד עם פביאן מורל הציגו השניים תורת הומוטופיה של סכמות, ובעזרת כלים שפיתח ממה שמוכר כיום בתור קוהומולוגיה מוטיבית, הוכיח את השערת מילנור הקושרת את תורת K האלגברית ותורת הקוהומולוגיה. הישג זה זיכה אותו במדליית פילדס בשנת 2002. בשנת 2009 הכריז על הוכחה מלאה של השערת בלוך-קאטו, המכלילה את השערת מילנור, וידועה בתור ה-Norm residue isomorphism theorem.
המתמטיקאי מרכוס דו סוטוי תיאר את תרומתו של וויבודסקי:
לקריאה נוספת

מרכוס דו סוטוי, תוכנת היצירתיות - איך לומדת הבינה המלאכותית לכתוב, לצייר ולחשוב, תרגמה: מיכל קירזנר-אפלבוים, ספרי עליית הגג וידיעות ספרים, 2022, הפרק "החזיונות והחזון של ווֹיְווֹדְסְקי", עמ' 212–217.
הערות שוליים

↑  Voevodsky, Vladimir. "Univalent Foundations" (PDF). Institute for Advanced Study.
↑  Alexander Grothendieck, 1984. "Esquisse d'un Programme", 1984 (בצרפתית);
Alexander Grothendieck, Sketch of a programme (באנגלית)
↑  Voevodsky, Vladimir (1998). "A1-homotopy theory" (PDF). In: Proceedings of the International Congress of Mathematicians. Vol. 1. pp. 579–604.
↑  "Fields medalist Vladimir Voevodsky new honorary doctor at the IT Faculty".
↑  "IAS: Vladimir Voevodsky, Fields Medalist, Dies at 51". 30 בספטמבר 2017. נבדק ב-2017-09-30. {{cite web}}:  (עזרה)
↑  מרכוס דו סוטוי, תוכנת היצירתיות - איך לומדת הבינה המלאכותית לכתוב, לצייר ולחשוב, תרגמה: מיכל קירזנר-אפלבוים, ספרי עליית הגג וידיעות ספרים, 2022, עמ' 212
| זוכי מדליית פילדס |
| --- | --- | --- |
| המאה ה־20 | אלפורס, דאגלס (1936) • סלברג, שוורץ (1950) • סר, קודאירה (1954) • רות, תום (1958) •  הרמנדר, מילנור (1962) • גרותנדיק, כהן, סמייל, עטיה (1966) • בייקר, הירונקה, נוביקוב, תומפסון (1970) • בומביירי, ממפורד (1974) • דלין, מרגוליס, פפרמן, קווילן (1978) • יאו, קון, ת'רסטן (1982) • דונלדסון, פאלטינגס, פרידמן (1986) •  ג'ונס, דרינפלד, ויטן, מורי (1990) • בורגיין, זלמנוב, יוקוז, ליון (1994) • בורכרדס, גוורס, מקמולן, קונטסביץ' (1998) |  |
| המאה ה־21 | וויבודסקי, לפורג (2002) • אוקונקוב, ורנר, טאו, פרלמן (2006) • וילאני, לינדנשטראוס, סמירנוב, צ'או (2010) • אבילה, בהרגבה,  היירר, מירזאח'אני (2014) • בירקאר, ונקאטש, פיגאלי, שולצה (2018) • דומיניל-קופן, הא, מיינרד, ויזובסקה (2022) |  |
| --- | --- |
בקרת זהויות :  NLI: 987007432673205171  BnF: cb15508862d (data)  CiNii: DA07380770  dblp: 19/9534  GND: 143160605  ISNI: 0000 0001 1570 456X  LCCN: no00033776  MGP: 28125  NTA: 226522733  ORCID: 0000-0001-7823-4454  ResearcherID: M-2709-2013  SUDOC: 099890747  VIAF: 51996397   WorldCat (עם VIAF): 51996397
ז'פורה

| --- | --- |
הנהר ז'פורה
הנהר ז'פורה
 מידע כללי
 אורך:  2,816 ק"מ
 ספיקה ממוצעת:  13,915 מ"ק לשנייה 
 אגן ניקוז:  282,000 קמ"ר 
 מוצא:  הרי האנדים, קולומביה
 גובה מוצא הנהר:  25 מ' 
 יובלים:  Apaporís river, Mecaya River, Miritiparaná River, Yarí River, Caguán River, Orteguaza River, Cahuinari River, Ajajú River 
 שפך:  אמזונאס 
 מדינות באגן הניקוז:  קולומביה, ברזיל
 אגן הניקוז של נהר ז'פורה, במערכת הניקוז הכללית של האמזונאס
 
ריו ז'פורה (בפורטוגזית: Rio Japurá; בספרדית: Río Caquetá, ריו קקטה) מתחיל את זרימתו בהרי האנדים בקולומביה ומשם ממשיך הלאה לברזיל ונשפך אל נהר האמזונאס. אורכו 2,816 ק"מ. היערות מצפון לנהר ז'פורה נחשבים לחבל ארץ שעדיין לא דרכה עליו כף רגלו של האדם הלבן, ומרבית שבטי האינדיאנים בחבל ארץ נרחב זה עודם פראיים להפליא.
ויקטור מלניק

אין תמונה חופשית
ויקטור מלניק (15 באוגוסט 1929 – 12 בדצמבר 2022) היה חסיד אומות העולם, בנה של אלכסנדרה מלניק.
ביוגרפיה

מלניק גדל בכפר מיכאמפול באוקראינה, בן לאלכסנדרה ודימיטרי מלניק ואח לטאיסיה (טאיסה), גלינה ולולה. במהלך הטיהורים הגדולים בשנות ה-30 גורש דימיטרי לסיביר ולא שב. אלכסנדרה נאלצה לגדל ולפרנס את ארבעת ילדיה.
ביוני 1941 נכבש האזור בידי הורמאכט במסגרת מבצע ברברוסה. בדצמבר 1941, שמעה אלכסנדרה מסוניה בֶּרשְטיין (חברתה של הבת טאיסה), על חיסול אחד משני הגטאות בחמלניצקי עם כל תושביו היהודים. אלכסנדרה נכנסה ביוזמתה לגטו, אל פאינה ברשטיין (אמה של סוניה), והזמינה אותה לחסות אצלה. בשלב זה עזר לאימו להבריח את שתי היהודיות לביתם. השתיים שהו בבית משפחת מלניק במשך כ-11 חודשים שבמהלכם הן יצאו החוצה רק בחשכה. על מנת לתמוך במשפחתה ויהודיות החוסות, החלה אלכסנדרה לייצר ולתקן בגדים. בתחילת 1942 משפחת מלניק החלה לארח משפחה יהודית נוספת. לקראת סוף 1942 הצליחו משפחת מלניק להבריח את משפחת היהודים ולסדר עבורם עבודה במחוז. משפחה יהודית זו שרדה את המלחמה בסופו של דבר.
בתום המלחמה גויס לצבא ושירת במונוגוליה במשך שלוש שנים. ב-1957 נשא לאישה את פאינה היהודייה, ולמחייתו עבד כנהג.
ב-13 ביולי 1994 הכיר יד ושם באלכסנדרה מלניק ובילדיה טאיסיה חרצ'נקו וּויקטור מלניק כחסידי אומות העולם. באותה השנה עלו ויקטור ופאינה מלניק לישראל והתגוררו בחיפה ובמגדל העמק. מלניק נפטר ב-12 בדצמבר 2022 בגיל 93. בפטירתו היה מלניק אחד משני חסידי אומות העולם היחידים שחיו בישראל. הוא הובא למנוחות בבית העלמין האזרחי במגדל העמק. מלניק הותיר אחריו שלושה ילדים וחמישה נכדים.
הערות שוליים

↑  מגדל העמק: כבוד לחסיד אומות עולם המתגורר בעיר, באתר עמקניוז – חדשות העמק, ‏5 ביוני 2021
↑  ישראל מושקוביץ, "בחר להיות עמוד האש": הלך לעולמו אחד מאחרוני חסידי אומות העולם החיים בארץ, באתר ynet, 13 בדצמבר 2022
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ויקטור מלניק".